
GUVERNUL  REPUBLICII  MOLDOVA
HOTĂRÂRE nr. ____
din _____________ 2026

cu privire la modificarea Hotărârii Guvernului nr. 1333/2016 pentru aprobarea Reglementării tehnice privind punerea la dispoziție pe piață a echipamentelor sub presiune

În temeiul art. 3 alin.(6) și art. 7 lit. b) din Legea nr. 420/2006 privind activitatea de reglementare tehnică (republicată în Monitorul Oficial al Republicii Moldova, 2017, nr. 92-102, art.125), cu modificările ulterioare, art. 18 alin. (1)  din Legea nr. 235/2011 privind activitățile de acreditare și de evaluare a conformității (Monitorul Oficial al Republicii Moldova, 2012, nr.46-47, art.136), cu modificările ulterioare,
Guvernul HOTĂRĂȘTE: 

1. Hotărârea Guvernului nr. 1333/2016 pentru aprobarea Reglementării tehnice privind punerea la dispoziție pe piață a echipamentelor sub presiune (Monitorul Oficial al Republicii Moldova, 2016, nr. 441–451, art. 1419), cu modificările ulterioare, se modifică după cum urmează:

1.1. în hotărâte:

1.1.1. clauza de adoptare va avea următorul cuprins: 
„În temeiul art. 3 alin.(6) și art. 7 lit. b) din Legea nr. 420/2006 privind activitatea de reglementare tehnică (republicată în Monitorul Oficial al Republicii Moldova, 2017, nr. 92-102, art.125), cu modificările ulterioare, art. 18 alin. (1)  din Legea nr. 235/2011 privind activitățile de acreditare și de evaluare a conformității (Monitorul Oficial al Republicii Moldova, 2012, nr.46-47, art.136), cu modificările ulterioare,”





1.1.2. la punctul 2 cuvintele „ va elabora și va aproba” se substituie cu cuvintele
 „ va aproba și va publica”;

1.1.3. la punctul 4 după cuvintele „Uniunea Europeană se introduc cuvintele „se 
aplică următoarele dispoziții tranzitorii”;

1.1.4. la punctul 5 după cuvântul „recunoaște„ se introduc cuvintele „în vederea 
notificării”.
 
1.1.5. se completează cu un punct nou cu următorul cuprins: 
„9. La data aderării Republicii Moldova la Uniunea Europeană prezenta hotă-râre se abrogă.”

1.2. în Reglementarea tehnică:

1.2.1. clauza de armonizare va avea următorul cuprins:
„Prezenta Reglementare tehnică transpune parțial Directiva 2014/68/UE a Parlamentului European și a Consiliului din 15 mai 2014 privind armonizarea legislației statelor membre referitoare la punerea la dispoziție pe piață a echipamentelor sub presiune, CELEX: 32014L0068, publicată în Jurnalul Oficial al Uniunii Europene L 189/164 din 27 iunie 2014, astfel cum a fost modificată ultima dată prin Directiva (UE) 2024/2749 a Parlamentului European și a Consiliului din 9 octombrie 2024.”

          1.2.2. pe tot parcursul textului, cuvintele „agent economic”, la orice formă gramaticală, se substituie cu cuvintele „operator economic”;

	1.2.3.	pe parcursul textului, cuvintele „limba de stat”, la orice formă gramaticală, 
se substituie cu cuvintele „limba română”;

1.2.4. pe tot parcursul textului, cuvintele „declarația de conformitate”, la orice  
formă  gramaticală, se substituie cu cuvintele „declarația UE de conformitate”.

1.2.5. la punctul 1:
1.2.5.1. după cuvântul „cerințele” se completează cu cuvântul „esențiale”; 
1.2.5.2. cuvintele „ pe care trebuie să le satisfacă acestea” se substituie cu cuvintele „aplicabile echipamentelor sub presiune și ansamblurilor”; 
1.2.5.3. cuvintele „punerii lor la dispoziție” se substituie cu cuvintele „punerii la dispoziție”;

1.2.6. punctul 2 va avea următorul cuprins: 
„2. Prezenta Reglementare tehnică se aplică echipamentelor sub presiune și ansamblurilor introduse pe piața națională, indiferent dacă sunt:
2.1. produse noi fabricate de un producător stabilit în Republica Moldova sau în Uniunea Europeană;
2.2. echipamente noi sau la mâna a doua importate din țări terțe.”;

1.2.7. la punctul 3 cuvântul „aprovizionare” se substituie cu cuvintele „punere la dispoziție pe piață”;

1.2.8. se completează cu punctul 3¹ cu următorul cuprins:
 „3¹. Echipamentele sub presiune și ansamblurile care respectă prevederile prezentei Reglementări tehnice nu pot fi supuse restricțiilor privind punerea la dispoziție pe piață din motive legate de riscurile reglementate de aceasta.”;

1.2.9. punctul 4 va avea următorul cuprins:
 „4. Agenții economici din lanțul de aprovizionare și distribuție asigură că echipamentele sub presiune și ansamblurile puse la dispoziție pe piață sunt conforme cu cerințele prezentei Reglementări tehnice.”;

1.2.10. la punctul 8:
1.2.10.1  cuvintele „și a ansamblurilor” se substituie cu cuvintele ,,și ansamblurilor”; 
1.2.10.2. după cuvântul ,,admisibilă” se adaugă sintagma „(PS)”;

1.2.11. la punctul 9:
1.2.11.1. după cuvântul „aplică” se introduc cuvintele „următoarelor categorii de echipamente”;
1.2.11.2. subpct. 4) se completează cu cuvintele: 
„ aprobate prin cu Hotărârea Guvernului nr. 299/2025 privind condițiile de introducere pe piață a generatoarelor de aerosoli.”
1.2.11.3.  la subpct. 6) lit. d): 
1.2.11.3.1. referința la Hotărârea Guvernului nr. 410/2014 pentru aprobarea Regulamentului privind condiţiile de plasare pe piaţă a dispozitivelor medicale implantabile active se substituie cu referința la  Hotărârea Guvernului nr. 704/2018 pentru aprobarea Regulamentului privind condiţiile de introducere pe piaţă a dispozitivelor medicale implantabil active;
1.2.11.3.2. referința la Hotărârea Guvernului nr. 418/2014 pentru aprobarea Regulamentului privind condiţiile de plasare pe piaţă a dispozitivelor medicale se substituie cu referința la Hotărârea Guvernului nr. 702/2018 pentru aprobarea Regulamentului privind condiţiile de introducere pe piaţă a dispozitivelor medicale; 
1.2.11.3.3. referința la Hotărârea Guvernului nr. 435/2014 pentru aprobarea Regulamentului privind condiţiile de plasare pe piaţă a dispozitivelor medicale pentru diagnostic in vitro se substituie cu referința la Hotărârea Guvernului nr. 703/2018 pentru aprobarea Regulamentului privind condițiile de introducere pe piață a dispozitivelor medicale pentru diagnostic în vitro;
1.2.11.4.  la subpct. (6) lit. e), referința la Hotărârea Guvernului nr. 1089/2014 cu privire la aprobarea Reglementării tehnice „Aparate consumatoare de combustibili gazoşi” se substituie cu referința la Hotărârea Guvernului nr. 109/2022 pentru aprobarea Reglementării tehnice privind aparatele consumatoare de  combustibili gazoși;
1.2.11.5.  la subpct. (6) lit. f), referința la Hotărârea Guvernului nr. 138/2009 cu privire la aprobarea unor reglementări tehnice se substituie cu referința la Hotărârea Guvernului nr. 1236/2016 pentru aprobarea Reglementării tehnice privind instituirea unui sistem de identificare şi trasabilitate a explozibililor de uz civil;

1.2.12. la punctul 10 după definiția „fluide” se completează cu definiția ,,inspectoratul utilizatorului” cu următorul cuprins:
„inspectoratul utilizatorului - subdiviziune a organizației utilizatorului, desemnată pentru efectuarea anumitor module de evaluare a conformității în locul unui organism notificat, care își desfășoară activitatea în mod imparțial și dispune de personal competent;”;

1.2.13. Capitolul VIII se completează cu Secțiunea 41 cu următorul cuprins:
„Secțiunea a 41-a Inspectoratele utilizatorilor
801. Prin derogare de la dispozițiile referitoare la activitatea organismelor notificate, Ministerul Infrastructurii și Dezvoltării Regionale poate autoriza introducerea pe piață și punerea în funcțiune de către utilizatori a unor echipamente sub presiune sau ansamble a căror conformitate cu cerințele esențiale de securitate a fost evaluată de către un inspectorat al utilizatorilor recunoscut în vederea notificării în conformitate cu pct. 808.
802. Echipamentele sub presiune și ansamblele a căror conformitate a fost evaluată de către un inspectorat al utilizatorilor nu pot avea aplicat marcajul de conformitate SM.
803. Echipamentele sub presiune sau ansamblele menționate la pct.  801 nu pot fi utilizate decât în întreprinderile exploatate de grupul din care face parte inspectoratul. Grupul aplică o politică comună de securitate în ceea ce privește specificațiile tehnice de proiectare, de producție, de control, de întreținere și utilizare a echipamentelor sub presiune și a ansamblelor.
804. Inspectoratele utilizatorilor își desfășoară activitatea exclusiv pentru întreprinderile din cadrul grupului din care fac parte.
805. Procedurile aplicabile evaluării conformității efectuate de inspectoratele utilizatorilor sunt modulele A2, C2, F și G stabilite în anexa nr.3 la prezenta Reglementare tehnică.
806. Ministerul Infrastructurii și Dezvoltării Regionale notifică celorlalte state membre și Comisiei inspectoratele utilizatorilor pe care le-au recunoscut în vederea notificării, misiunile pentru care au fost desemnate acestea, precum și, pentru fiecare dintre ele, lista întreprinderilor care întrunesc criteriile dispozițiilor de la pct. 803.
807. Lista inspectoratelor utilizatorilor recunoscute în vederea notificării şi informaţiile privind domeniul recunoașterii este gestionată de către organismul național de acreditare MOLDAC şi se publică pe pagina web oficială a acestuia.
Organismul național de acreditare MOLDAC asigură actualizarea listei.
808. Recunoașterea  în vederea notificării inspectoratelor utilizatorilor se efectuează cu respectarea cerințelor secțiunii a 41-a „Cerințe cu privire la inspectoratele utilizatorilor” și cu verificarea dacă grupul din care face parte inspectoratul pune în aplicare criteriile prevăzute la pct. 803 a doua teză.”;

1.2.14. la punctul 94 după cuvintele „părți terțe” se includ cuvintele „și inspectoratele utilizatorilor autorizate pentru efectuarea sarcinilor de evaluare a conformității în”;

1.2.15. punctul 98 se modifică după cum urmează:
” 98. Lista ce cuprinde organismele de evaluare a conformității recunoscute în vederea notificării, sarcinile specifice pentru care acestea au fost recunoscute și numerele lor de identificare, după caz, se gestionează de Centrul Național de Acreditare (MOLDAC) şi se publică pe pagina web oficială a acestuia.”

1.2.16. Capitolul IX se completează cu Secțiunea a 41-a cu următorul cuprins:
„Secțiunea a 41-a Cerințe cu privire la inspectoratele utilizatorilor
1211. Pentru a fi recunoscut în vederea notificării, un inspectorat al utilizatorilor îndeplinește cerințele prevăzute la punctele 1212-12111.
1212. Inspectoratul utilizatorilor trebuie să fie organizat ca subdiviziune distinctă în cadrul unei persoane juridice constituite în conformitate cu legislația Republicii Moldova.
1213. Inspectoratul utilizatorilor este identificabil din punct de vedere organizațional și dispune de metode de raportare în cadrul grupului din care face parte care garantează și demonstrează imparțialitatea acestuia.
1214. Inspectoratul utilizatorilor, personalul său cu funcții superioare de conducere și personalul responsabil cu îndeplinirea sarcinilor de evaluare a conformității nu trebuie să acționeze ca proiectant, producător, furnizor, instalator, cumpărător, proprietar, utilizator sau operator de întreținere a echipamentelor sub presiune sau a ansamblelor pe care le evaluează și nici ca reprezentant autorizat al vreuneia dintre acele părți. 
1214.1. Acest lucru nu împiedică utilizarea echipamentelor sub presiune sau a ansamblelor evaluate care sunt necesare pentru operațiunile inspectoratului utilizatorilor sau utilizarea unor astfel de echipamente în scopuri personale.
1214.2. Inspectoratul utilizatorilor, personalul său cu funcții superioare de conducere și personalul responsabil cu îndeplinirea sarcinilor de evaluare a conformității nu sunt direct implicați în proiectarea, fabricarea sau construcția, comercializarea, instalarea, utilizarea sau întreținerea echipamentului sub presiune sau a ansamblului respectiv și nu reprezintă părțile angajate în activitățile respective. 
1214.3. Aceștia nu se implică în activități care le-ar putea afecta imparțialitatea sau integritatea în ceea ce privește activitățile de evaluare a conformității pentru care sunt recunoscute în vederea notificării. Aceste dispoziții se aplică în special serviciilor de consultanță.
1215. Inspectoratele utilizatorilor și personalul acestora realizează activitățile de evaluare a conformității la cel mai înalt grad de integritate profesională și de competență tehnică necesară în domeniul respectiv și trebuie să fie libere de orice presiuni și stimulente, îndeosebi financiare, care le-ar putea influența aprecierea sau rezultatele activităților lor de evaluare a conformității, în special din partea persoanelor sau a grupurilor de persoane cu un interes pentru rezultatele acelor activități.
1216. Inspectoratul utilizatorilor este capabil să îndeplinească toate sarcinile de evaluare a conformității care îi sunt atribuite prin Secțiunea a 41-a „Inspectoratele utilizatorilor” și pentru care a fost recunoscut în vederea notificării, indiferent dacă acele sarcini sunt îndeplinite de către inspectoratul utilizatorilor sau în numele și sub responsabilitatea acestuia.
1216.1.De fiecare dată și pentru fiecare procedură de evaluare a conformității și pentru fiecare tip sau categorie de echipament sub presiune pentru care este recunoscut în vederea notificării, inspectoratul utilizatorilor are la dispoziție:
1216.1.1. personalul necesar având cunoștințe tehnice și experiență suficientă și corespunzătoare pentru a efectua sarcinile de evaluare a conformității;
1216.1.2. descrierile necesare ale procedurilor în conformitate cu care se realizează evaluarea conformității, asigurându-se transparența și posibilitatea de a reproduce procedurile în cauză. Acesta dispune de politici și proceduri adecvate care fac o distincție clară între sarcinile îndeplinite ca inspectorat al utilizatorilor și alte activități;
1216.1.3. procedurile necesare pentru a-și desfășura activitatea ținând seama în mod corespunzător de dimensiunea unei întreprinderi, de domeniul de activitate și structura acesteia, de gradul de complexitate a tehnologiei produsului în cauză, precum și de caracterul de serie sau de masă al procesului de producție.
1216.2. Inspectoratele utilizatorilor dispun de mijloacele necesare pentru a îndeplini în mod corespunzător sarcinile tehnice și administrative legate de activitățile de evaluare a conformității și au acces la toate echipamentele sau bazele materiale necesare.
1217. Personalul responsabil de îndeplinirea sarcinilor de evaluare a conformității posedă următoarele:
1217.1. o pregătire tehnică și profesională solidă care acoperă toate activitățile de evaluare a conformității pentru care organismul de evaluare a conformității a fost recunoscut în vederea notificării;
1217.2. cunoștințe satisfăcătoare ale cerințelor evaluărilor pe care le realizează și autoritatea corespunzătoare pentru realizarea acestor evaluări;
1217.3. cunoștințe și înțelegere corespunzătoare a cerințelor esențiale de securitate prevăzute în anexa nr.1, a standardelor armonizate aplicabile și a dispozițiilor relevante din legislația națională;
1217.4. abilitatea necesară pentru a elabora certificate, evidențe și rapoarte pentru a demonstra că evaluările au fost îndeplinite.
1218. Imparțialitatea inspectoratelor utilizatorilor, a personalului cu funcții superioare de conducere al acestora și a personalului responsabil de îndeplinirea sarcinilor de evaluare a conformității trebuie să fie garantată. 
1218.1. Inspectoratele utilizatorilor nu trebuie să se implice în niciun fel de activități care le-ar putea afecta imparțialitatea sau integritatea în ceea ce privește activitățile de inspecție.
1218.2. Remunerația personalului cu funcții superioare de conducere și a personalului responsabil de îndeplinirea sarcinilor de evaluare a conformității din cadrul inspectoratului utilizatorilor nu depinde de numărul de evaluări realizate sau de rezultatele acestor evaluări.
1219. Inspectoratele utilizatorilor încheie o asigurare de răspundere civilă, cu excepția cazului în care această răspundere este asumată de grupul din care fac parte.
12110. Personalul inspectoratelor utilizatorilor păstrează secretul profesional referitor la toate informațiile obținute în îndeplinirea sarcinilor sale în temeiul secțiunii a 41-a „Inspectoratele utilizatorilor” sau al oricărei dispoziții din legislația națională de punere în aplicare, excepție făcând relația cu autoritățile competente ale Republicii Moldova în care își îndeplinesc activitățile. 
12110.1. Drepturile de autor sunt protejate.
12111. Inspectoratele utilizatorilor participă la activitățile de standardizare relevante. 
12111.1. Inspectoratele utilizatorilor participă la activitățile grupului de coordonare a organismelor notificate înființat în temeiul legislației de armonizare relevante a Uniunii sau se asigură că personalul responsabil de îndeplinirea sarcinilor de evaluare a conformității din cadrul acestora este informat în legătură cu aceste activități și pune în aplicare ca orientare generală deciziile și documentele administrative produse ca rezultat al activității acelui grup.”;

1.2.17. punctul 127 se modifică după cum urmează: „Un organism de evaluare a conformității depune o cerere de recunoașterea în vederea notificării către Ministerul Infrastructurii și Dezvoltării regionale.”

1.2.18. la punctul 129 cuvântul „notifică” se substiruie cu cuvintele „recunoaște în vederea notificării ”

1.2.19. punctul 132 se abrogă

1.2.20. punctul 133 se expune în redacție nouă: 
„133. Organismul în cauză poate îndeplini activitățile unui organism notificat sau ale unui inspectorat al utilizatorilor numai dacă Comisia Europeană și statele membre ale Uniunii Europene nu au formulat obiecții în termen de două săptămâni de la data notificării. ”

1.2.21. la punctul 134 după cuvântul „notificat” se completează cu cuvintele „ sau un inspectorat al utilizatorilor;”

1.2.22. la punctul 136 după cuvântul „notificat” se completează cu cuvintele „Comisia atribuie un singur astfel de număr, chiar dacă organismul este notificat în baza mai multor acte ale Uniunii.”

1.2.23. după punctul 136 se completează cu punctul 136¹, cu următorul cuprins: „1361. Organismul național de acreditare MOLDAC atribuie organismului recunoscut în vederea notificării un număr unic de identificare. Același număr de identificare se utilizează chiar dacă organismul este recunoscut în vederea notificării în temeiul mai multor reglementări tehnice.”

1.2.24. Capitolul IX se completează cu Secțiunea a 91-a cu următorul cuprins:
„Secțiunea a 91-a Lista organizațiilor terțe recunoscute și a inspectoratelor utilizatorilor
1371. Comisia pune la dispoziția publicului lista organizațiilor terțe recunoscute și a inspectoratelor utilizatorilor și sarcinile pentru care au fost recunoscute.
Comisia asigură actualizarea listei.

1.2.25. punctul 138 se completează cu cuvintele: „Aceasta informează de îndată Comisia și celelalte state membre în consecință.”

1.2.26. după punctul 138 se completează cu punctul 138¹, cu următorul cuprins: 
„1381. În cazul în care Ministerul Infrastructurii și Dezvoltării Regionale a constatat sau a fost informată că un inspectorat al utilizatorilor nu mai satisface cerințele prevăzute în prezenta Reglementare tehnică,  sau că acesta nu își îndeplinește obligațiile, Ministerul, după caz, restricționează, suspendă sau retrage notificarea, în funcție de gravitatea încălcării cerințelor sau a neîndeplinirii obligațiilor. Aceasta informează de îndată Comisia și celelalte state membre în consecință.”

1.2.27. la Capitolul IX, denumirea Secțiunii a 11-a se modifică și va avea următorul cuprins:
„Secțiunea a 11-a
Contestarea competenței organismelor notificate și inspectoratelor utilizatorilor”.

1.2.28. în punctul 141 după cuvântul „notificat” se completează cu cuvintele „sau a unui inspectorat al utilizatorilor”.

1.2.29. în punctul 144:
1.2.29.1 după cuvântul „notificat” se completează cu cuvintele „sau un inspectorat al utilizatorilor”;
1.2.29.2. cuvintele „a fi notificat” se substituie  cu cuvintele „a fi notificat(ă)”.

1.2.30. la Capitolul IX, denumirea Secțiunii a 12-a se modifică și va avea următorul cuprins:
„Secțiunea a 12-a
Obligații operaționale în sarcina organismelor notificate și a inspectoratelor utilizatorilor”.
 
1.2.31. în punctul 145 după cuvântul „notificate” se completează cu cuvintele „și inspectoratele utilizatorilor”;

1.2.32. Capitolul IX se completează cu Secțiunea a 121-a cu următorul cuprins:
„Secțiunea a 121-a Căi de atac împotriva deciziilor organismelor notificate și inspectoratelor utilizatorilor.
1491 Organismele notificate și inspectoratele utilizatorilor se asigură că beneficiarii serviciilor de evaluare a conformității cunosc și în mod necondiționat pot face uz de modalitățile de contestare a deciziilor emise de organismele în cauză, în limitele și modul stabilit de lege.”

1.2.33. la Capitolul IX, denumirea Secțiunii a 13-a se modifică și va avea următorul cuprins:
„Secțiunea a 13-a
Obligații de informare în sarcina organismelor notificate și a inspectoratelor utilizatorilor”.

1.2.34. în punctul 150 după cuvântul „notificate” se completează cu cuvintele „și inspectoratele utilizatorilor”;

1.2.35. în punctul 151 după cuvântul „notificate” se completează cu cuvintele „și inspectoratele utilizatorilor”;

1.2.36 se completează cu Secțiunile 131 și 132 cu următorul cuprins:
„Secțiunea a131-a Schimbul de experiență 
1511. Ministerul Infrastructurii și Dezvoltării Regionale participă, după caz, la activitățile de cooperare și schimb de experiență organizate de Comisia Europeană și de alte structuri internaționale relevante în domeniul notificării și evaluării conformității, în vederea armonizării practicilor naționale cu cerințele și bunele practici europene.
1512. În scopul consolidării cadrului național de evaluare a conformității și notificare, Ministerul Infrastructurii și Dezvoltării Regionale cooperează cu autoritățile competente, organismele de evaluare a conformității și instituțiile relevante naționale și internaționale.”;

Secțiunea a 132-a  Coordonarea organismelor notificate și a inspectoratelor utilizatorilor
1513.  Ministerul Infrastructurii și Dezvoltării Regionale, în cooperare cu autoritățile publice competente, contribuie, după caz, la asigurarea coordonării și cooperării dintre organismele de evaluare a conformității desemnate/notificate, organizațiile de terță parte recunoscute și inspectoratele utilizatorilor, în temeiul prezentei Reglementări tehnice participă inclusiv prin participarea la platforme și grupuri sectoriale relevante organizate la nivel european și internațional.
1514.  Organismele de evaluare a conformității desemnate/notificate, organizațiile de terță parte recunoscute și inspectoratele utilizatorilor, în temeiul prezentei Reglementări tehnice participă, direct sau prin intermediul reprezentanților desemnați, la activitatea grupurilor sectoriale și a altor mecanisme de cooperare profesională ale organismelor de evaluare a conformității organizate la nivel european, în condițiile stabilite de legislația aplicabilă și regulile structurilor respective.”;

1.2.37. se completează cu Capitol XI cu următorul cuprins:
„Capitolul XI 
Proceduri de Urgență
1.2.37.1. Secțiunea a 1-a 
Aplicarea procedurilor de urgență

174. Prevederile prezentei secțiuni se aplică numai în cazul în care Guvernul Republicii Moldova, în temeiul actului normativ național care transpune un act de punere în aplicare al Comisiei Europene, activează regimul de urgență pe piața Republicii Moldova în ceea ce privește echipamentele sub presiune și ansamblurile reglementate de prezenta Reglementare tehnică.
175. Măsurile prevăzute în prezenta secțiune se aplică exclusiv echipamentelor sub presiune și ansamblurilor desemnate drept bunuri relevante în situații de criză, în conformitate cu actele normative naționale.
176. Prevederile prezentei secțiuni se aplică numai pe durata regimului de urgență pe piața internă, în conformitate cu actele normative naționale.
Cu toate acestea, pct. 186 din prezenta Reglementare tehnică se aplică numai pe durata regimului de urgență pe piața internă și după expirarea sau dezactivarea acestuia.
177. Autoritățile competente privind gestionarea regimului de urgență în cazul instituirii regimului de urgență pot adopta acte de punere în aplicare privind măsurile corective sau restrictive care trebuie să fie luate, procedurile care trebuie să fie urmate și cerințele specifice de etichetare și trasabilitate cu privire la echipamentele sub presiune și ansamblele introduse pe piață sau utilizate de producător în scopuri proprii în conformitate cu secțiunea a 3-a și secțiunea a 4-a din Capitolul XI.”

1.2.37.2. „Secțiunea a 2-a 
Evaluarea cu prioritate a conformității echipamentelor sub presiune și ansamblelor 
desemnate drept bunuri relevante în situații de criză

178. Prezenta secțiune se aplică echipamentelor sub presiune și ansamblurilor de
semnate drept bunuri relevante în situații de criză, prevăzut la pct. 174, pentru care procedurile de evaluare a conformității prevăzute de prezenta Reglementare tehnică implică participarea obligatorie a unui organism notificat.
179. Organismele notificate depun toate eforturile necesare pentru a trata cu 
prioritate toate cererile de evaluare a conformității echipamentelor sub presiune și ansamblelor menționate în pct.178 de la prezenta secțiune, indiferent dacă cererile respective au fost depuse înainte sau după activarea procedurilor de urgență în temeiul secțiunii a 1-a, din prezentul capitol.
180. Tratarea cu prioritate a cererilor de evaluare a conformității echipamentelor 
sub presiune și ansamblelor în temeiul pct. 179 nu trebuie să determine costuri suplimentare disproporționate pentru producătorii care au depus cererile respective.
181. Organismele notificate depun eforturi rezonabile pentru a-și adapta și, după 
caz, extinde capacitățile tehnice și operaționale necesare evaluării conformității echipamentelor sub presiune și ansamblurilor prevăzute la pct. 178 care le-au fost notificate.”

1.2.37.3. „Secțiunea a 3-a 
Derogare de la procedurile de evaluare a conformității care presupun implicarea 
obligatorie a unui organism notificat

182. Prin derogare de la procedurile de evaluare a conformității prevăzute de 
prezenta Reglementare tehnică poate fi autorizată, în urma unei cereri justificate corespunzător primite din partea unui operator economic, introducerea pe piață sau utilizarea de către producător în scopuri proprii pe teritoriul Republicii Moldova a unui echipament sub presiune sau ansamblu specific care este inclus în actul de punere în aplicare menționat în pct. 174 și pentru care nu au fost desfășurate procedurile de evaluare a conformității care presupun implicarea obligatorie a unui organism notificat, însă în cazul căruia a fost demonstrată, în conformitate cu procedurile menționate în autorizația respectivă, respectarea tuturor cerințelor esențiale de securitate prevăzute în anexa nr. 1 la prezenta Reglementare tehnică..
183. Ministerul Infrastructurii și Dezvoltării Regionale notifică de îndată Comisia 
Europeană și autoritățile competente ale statelor membre ale Uniunii Europene cu privire la autorizațiile emise în condițiile pct. 182.
184. Producătorii echipamentelor sub presiune sau ale ansamblelor care fac 
obiectul procedurii de autorizare menționate la pct. 182 declară pe proprie răspundere că echipamentul sub presiune sau ansamblul în cauză respectă toate cerințele esențiale de securitate aplicabile prevăzute în anexa nr. 1 la prezenta Reglementare tehnică  și sunt responsabili pentru îndeplinirea tuturor procedurilor de evaluare a conformității indicate de autoritatea competentă.
185. Orice autorizație emisă în temeiul pct. 182  stabilește condițiile și cerințele 
conform cărora echipamentul sub presiune sau ansamblul poate fi introdus pe piață sau utilizat de producător în scopuri proprii. Autorizațiile respective stabilesc cel puțin următoarele:
185.1.  descrierea procedurilor prin care s-a demonstrat respectarea cerințelor 
esențiale de securitate aplicabile prevăzute în anexa nr. 1 la prezenta Reglementare tehnică;
185.2.  cerințele specifice privind trasabilitatea echipamentului sub presiune sau 
ansamblului în cauză;
185.3.  perioada de valabilitate a autorizației, care nu poate depăși durata regimului 
de urgență pe piața internă;
185.4.  cerințele privind necesitatea de a asigura evaluarea continuă a conformității 
în ceea ce privește echipamentul sub presiune sau ansamblul în cauză;
185.5.  măsurile aplicabile după încetarea regimului de urgență regimului de 
urgență pe piața internă în ceea ce privește echipamentul sub presiune sau ansamblul în cauză care a fost introdus pe piață sau utilizat de producător în scopuri proprii.
186. Prin derogare de la pct. 22-24 și pct. 85-93, echipamentele sub presiune sau 
ansamblele pentru care a fost acordată o autorizație în temeiul pct. 182 nu poartă marcajul CE și nu cad sub incidența pct. 22-24.
187. Inspectoratul Național pentru Supraveghere Tehnică exercită supravegherea 
pieței în ceea ce privește echipamentele sub presiune și ansamblurile autorizate în temeiul prezentei secțiuni și poate dispune măsurile corective și restrictive prevăzute de legislația privind supravegherea pieței, informând, Ministerul Infrastructurii și Dezvoltării Regionale, după caz.
188. Aplicarea procedurii de autorizare prevăzute de prezenta secțiune nu 
exonerează producătorul de obligația de a asigura efectuarea procedurilor de evaluare a conformității prevăzute de prezenta Reglementare tehnică, atunci când acestea devin aplicabile.”

1.2.37.4. „Secțiunea a 4-a 
Prezumția de conformitate pe baza standardelor și a specificațiilor comune

189. În cazul în care există echipamente sub presiune și ansamble care au 
fost desemnate drept bunuri relevante în situații de criză, Ministerul Infrastructurii și Dezvoltării Regionale este împuternicit să adopte acte de punere în aplicare în care sunt enumerate standardele corespunzătoare sau prin care se stabilesc specificații pentru astfel de echipamente sub presiune și ansamble, vizând cerințele esențiale de securitate aplicabile prevăzute în anexa nr. 1 la prezenta Reglementare tehnică, în următoarele cazuri:
189.1. în cazul în care în Jurnalul Oficial al Uniunii Europene nu a fost 
publicată nicio referință la standardele armonizate, adoptate ca standarde moldovenești, care vizează cerințele esențiale de securitate aplicabile prevăzute în anexa nr. 1 la prezenta Reglementare tehnică, și nu se preconizează publicarea unei astfel de referințe într-un termen rezonabil; sau
189.2. în cazul în care perturbările grave în funcționarea pieței interne care au 
condus la activarea regimului de urgență pe piața internă restricționează semnificativ posibilitățile producătorilor de a utiliza standardele armonizate care vizează cerințele esențiale de securitate aplicabile prevăzute în anexa nr. 1 la prezenta Reglementare tehnică și ale căror referințe au fost publicate deja în Jurnalul Oficial al Uniunii Europene și adoptate ca standarde moldovenești.

190. Actele de punere în aplicare menționate la pct. 189 prevăd cea mai adecvată 
soluție tehnică alternativă pentru asigurarea prezumției de conformitate cu pct. 22-24. În acest scop, în respectivele acte de punere în aplicare pot fi publicate referințele standardelor europene sau referințele standardelor moldovenești sau internaționale aplicabile relevante sau, în cazul în care nu există un standard european sau un standard moldovenesc sau internațional relevant aplicabil, prin respectivele acte de punere în aplicare se pot stabili specificații comune.
191. Actele de punere în aplicare menționate în prezenta secțiune se aplică până la 
expirarea regimul de urgență pe piața internă, cu excepția cazului în care respectivele acte de punere în aplicare sunt modificate sau abrogate în conformitate cu prevederile din prezenta secțiune.
192. Fără a aduce atingere pct. 62-63, echipamentele sub presiune sau ansamblele 
care sunt conforme cu standardele sau cu specificațiile comune menționate la în prezenta secțiune sau cu anumite părți ale acestora sunt considerate a fi conforme cu cerințele esențiale de securitate aplicabile prevăzute în anexa nr. 1 la prezenta Reglementare tehnică care fac obiectul standardelor respective, al specificațiilor comune respective sau al unor părți ale acestora. După expirarea sau dezactivarea regimului de urgență pe piața internă, producătorii nu se mai pot baza pe prezumția de conformitate prevăzută de standardele sau de specificațiile comune menționate în actele de punere în aplicare menționate în prezenta secțiune..
193. Prin derogare de la pct. 176, cu excepția cazului în care există motive 
suficiente pentru a considera că echipamentele sub presiune sau ansamblele vizate de standardele sau de specificațiile comune menționate în prezenta secțiune prezintă un risc pentru sănătatea sau securitatea persoanelor, echipamentele sub presiune sau ansamblele care sunt conforme cu standardele sau cu specificațiile comune respective și care au fost introduse pe piață sau utilizate de producător în scopuri proprii sunt considerate conforme cu cerințele esențiale de securitate aplicabile prevăzute în anexa nr. 1 la prezenta Reglementare tehnică după expirarea sau abrogarea unui act de punere în aplicare din prezenta secțiune și după expirarea sau dezactivarea regimului de urgență pe piața internă.
194. Atunci când un stat membru Ministerul Infrastructurii și Dezvoltării 
Regionale consideră că un standard sau o specificație comună menționată la pct. 189 nu satisface în totalitate cerințele esențiale de securitate aplicabile prevăzute în anexa nr. 1 la prezenta reglementarea tehnică, acesta informează Comisia în acest sens, prezentând o explicație detaliată.”

1.2.37.5. „Secțiunea a 5-a 
Supraveghere a pieței și asistența reciprocă între autorități

195. În perioada aplicării regimului de urgență pe piața internă, autoritatea de 
supraveghere a pieței acordă prioritate activităților de supraveghere a pieței privind echipamentele sub presiune și ansamblurile desemnate drept bunuri relevante în situații de criză.
196. În condițiile acordurilor internaționale la care Republica Moldova este parte, 
autoritatea de supraveghere a pieței  poate acorda asistență altor autorități de supraveghere a pieței pe durata regimului de urgență pe piața internă, inclusiv prin mobilizarea și trimiterea unor echipe de experți care să susțină temporar personalul autorităților de supraveghere a pieței care solicită asistență sau prin furnizarea de sprijin logistic, cum ar fi consolidarea capacității de testare a echipamentele sub presiune și ansamblelor în perioada regimului de urgență
197. Cooperarea prevăzută la pct. 195 și 196 se realizează în conformitate cu tratatele internaționale la care Republica Moldova este parte, cu angajamentele asumate în procesul de integrare europeană și cu legislația națională în domeniul supravegherii pieței.”

1.2.39. se completează cu Capitol XI Dispoziții finale  cu următorul cuprins:
,, Capitol XI 
Dispoziții finale  
198. Ministerul Infrastructurii și Dezvoltării Regionale este autoritatea competentă responsabilă de coordonarea aplicării dispozițiilor din prezenta Reglementare tehnică. 
199. Inspectoratul Național pentru Supraveghere Tehnică aplică măsurile restrictive privind introducerea pe piață, punerea la dispoziție pe piață, retragerea sau rechemarea produselor neconforme, în condițiile Legii nr. 131/2012 privind controlul de
stat.
200. Orice decizie privind restricționarea sau interzicerea introducerii pe piață a produselor trebuie să fie motivată și adusă la cunoștința persoanelor interesate, cu indicarea căilor și termenelor de contestare, în conformitate cu prevederile  Legii nr. 131/2012 privind controlul de stat și ale Codului administrativ al Republicii Moldova nr. 116/2018.”


Prim-ministru interimar                                                        Eugeniu OSMOCHESCU                                       

Contrasemnează:
Viceprim-ministru, ministrul infrastructurii 
și dezvoltării regionale                                                                           Vladimir BOLEA

